stanford-oval/wikipedia huggingface dataset:
ตำบลพ่อมิ่ง
ประชากร

พื้นที่ตำบลพ่อมิ่งประกอบด้วยหมู่บ้านทั้งสิ้นจำนวน 5 หมู่บ้าน มีจำนวนประชากร 3,454 คน แบ่งเป็นชาย 1,645 คน หญิง 1,809 คน (เดือนธันวาคม 2566) เป็นตำบลที่มีจำนวนประชากรมากที่สุดในอำเภอปะนาเระ
* พ.ศ. 2562 สำนักบริหารการทะเบียนนำประชากรของหมู่ที่ 3 บ้านพ่อมิ่ง ตำบลพ่อมิ่ง ออกจากทะเบียน เนื่องจากตั้งหมู่บ้านใหม่เป็นพื้นที่หมู่ 5 บ้านโต๊ะแมว ตำบลพ่อมิ่ง
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| พ่อมิ่ง | 1,585 | 1,563 | 1,533 | 1,508 | *1,490 | 1,982 | 1,957 |
| นาจาก | 835 | 829 | 814 | 807 | 804 | 787 | 774 |
| โต๊ะแมว | 535 | 514 | 518 | 517 | *514 | – | – |
| ใหม่ | 279 | 275 | 269 | 267 | 263 | 264 | 268 |
| เคียน | 220 | 219 | 214 | 209 | 216 | 208 | 210 |
| รวม | 3,454 | 3,400 | 3,348 | 3,308 | 3,287 | 3,241 | 3,209 |
ประชากรส่วนใหญ่เป็นชาวไทยเชื้อสายมลายู ส่วนน้อยเป็นชาวไทตากใบ ใช้ภาษามลายูปัตตานีเป็นหลัก และใช้ภาษาไทยมาตรฐานเป็นภาษารอง จากการสำรวจเมื่อ พ.ศ. 2562 พบว่าประชากรส่วนใหญ่นับถือศาสนาอิสลาม ร้อยละ 95.11 และนับถือศาสนาพุทธ ร้อยละ 4.89
หลีจี (พระสนม)

หลีจี (พินอิน: Lí Jī , ถึงแก่กรรม 651 ปีก่อนคริสตกาล) นางสนมในจิ้นเซี่ยนกงแห่งรัฐจิ้นในยุควสันตสารท และเป็นมารดาของกงจื่อซีฉี หรือจิ้นเส่ากง ผู้ครองตำแหน่งจิ้นกงคนต่อมา
นางหลีจีสิ้นชีวิตพร้อมกับซีฉีผู้เป็นบุตรเมื่อ 651 ปีก่อนคริสตกาลโดยฝีมือแม่ทัพหลี่เค่อ หลังจากซีฉีสืบทอดตำแหน่งจิ้นกงต่อจากบิดาได้เพียงไม่กี่เดือน
ตำบลเกาะเปาะ

| ตำบลเกาะเปาะ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Ko Po
เขตแบ่งระหว่างตำบลเกาะเปาะและตำบลลิปะสะโง
ประเทศ: ไทย
จังหวัด: ปัตตานี
อำเภอ: หนองจิก
พื้นที่
 • ทั้งหมด: 2.88 ตร.กม. (1.11 ตร.ไมล์)
ประชากร (2566)
 • ทั้งหมด: 3,324 คน
 • ความหนาแน่น: 1,154.16 คน/ตร.กม. (2,989.3 คน/ตร.ไมล์)
รหัสไปรษณีย์ : 94170
รหัสภูมิศาสตร์: 940301
 ส่วนหนึ่งของสารานุกรมประเทศไทย
| องค์การบริหารส่วนตำบลเกาะเปาะ |
| --- | --- |
องค์การบริหารส่วนตำบล
คำขวัญ: ศิลาอ่อนช้อย น้ำอ้อยชื่นอุรา กล้วยน้ำว้ายอดนิยม ผ้าคลุมผมงามหรู ดีเกฮูลูลือกระฉ่อน
อบต.เกาะเปาะที่ตั้งที่ทำการองค์การบริหารส่วนตำบลเกาะเปาะ
พิกัด: 6°48′39.0″N 101°12′36.9″E﻿ / ﻿6.810833°N 101.210250°E﻿ / 6.810833; 101.210250
ประเทศ:  ไทย
จังหวัด: ปัตตานี
อำเภอ: หนองจิก
พื้นที่
 • ทั้งหมด: 2.88 ตร.กม. (1.11 ตร.ไมล์)
ประชากร (2566)
 • ทั้งหมด: 3,324 คน
 • ความหนาแน่น: 1,154.16 คน/ตร.กม. (2,989.3 คน/ตร.ไมล์)
รหัส อปท.: 06940303
ที่อยู่ที่ทำการ: หมู่ที่ 1 ถนนบ้านท่ากูโบ-บ้านดอนรัก ตำบลเกาะเปาะ อำเภอหนองจิก จังหวัดปัตตานี 94170
เว็บไซต์: kohpoh.go.th
 ส่วนหนึ่งของสารานุกรมประเทศไทย
เกาะเปาะ เป็นตำบลของอำเภอหนองจิก จังหวัดปัตตานี มีพื้นที่เพียง 2.88 ตารางกิโลเมตร (คิดเป็น 1,801.1 ไร่) และมีเขตการปกครองทั้งหมด 3 หมู่บ้าน
ที่ตั้งและอาณาเขต

ตำบลเกาะเปาะมีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับตำบลตุยงและตำบลดอนรัก
ทิศตะวันออก ติดต่อกับตำบลลิปะสะโง
ทิศใต้ ติดต่อกับตำบลปุโละปุโย
ทิศตะวันตก ติดต่อกับตำบลปุโละปุโยและตำบลตุยง
ประวัติ

เกาะเปาะเป็นชุมชนที่อยู่ระหว่างเมืองหนองจิกและเมืองปัตตานี ซึ่งประชาชนไปมาหาสู่กันโดยอาศัยแม่น้ำทั้งสองสายเป็นเส้นทางสัญจร หากมีผู้ที่กระทำผิดแล้วหนีไป อีกเมืองก็ไม่สามารถเอาผิดได้ ด้วยเหตุผลดังกล่าวจึงจัดสร้างด่าน และได้เก็บค่าผ่านทางด้วย ผู้ที่ฝ่าฝืน ไม่ยอมจ่ายค่าผ่านด่านก็จะถูกลงโทษอย่างรุนแรง โดยการโบยหรือทุบตี วันหนึ่งบิดาของเจ้าหน้าที่ประจำเมืองหนองจิกเดินทางโดยไม่ยอมจ่ายเงิน เมื่อกลับมาถึงด่านจึงถูกบุตรลงโทษโดยการทุบตีอย่างรุนแรง ชาวบ้านจึงเรียกที่นั้นว่า กอแดเป๊าะ ซึ่งเป็นภาษามลายูแปลว่า "ทุบตีพ่อ" โดยคำว่า กอแด แปลว่า "ทุบตี" และ เป๊าะ แปลว่า "พ่อ"  ต่อมาเพี้ยนเป็น เกาะเปาะ
ส่วนอีกตำนานหนึ่งกล่าวว่า สมัยก่อนมีหญิงแก่คนหนึ่งออกเดินเพื่อตั้งหลักแหล่งจึงร่อนเร่จนถึงแม่น้ำสายหนึ่งและเดินเลาะริมแม่น้ำนั้น กระทั่งเจอปลาที่ลำตัวเหลือเพียงกระดูก และน่าประหลาดยิ่งนักที่ยังหายใจอยู่ด้วยเหงือกที่เหลือติดก้าง นางจึงร้องอุทานขึ้นมาว่า กะเปาะ ซึ่งเป็นภาษามลายู แปลว่า "เหงือกปลา" ต่อมาจึงเพี้ยนเป็น เกาะเปาะ
ในปี พ.ศ. 2490 ทางราชการได้แยกหมู่ 1 บ้านเกาะเปาะเหนือ, หมู่ 2 บ้านเกาะเปาะใต้ ของตำบลลิปะสะโง รวมกับพื้นที่หมู่ 3 บ้านใหม่ ของตำบลดอนรัก รวมทั้งหมด 3 หมู่บ้าน จัดตั้งเป็นตำบลขึ้น โดยแรกตั้งชื่อ "เตาะเปาะ" เมื่อ พ.ศ. 2510 ทางสำนักนายกรัฐมนตรีและราชบัณฑิตยสถาน ได้แก้ไขชื่อตำบลเป็น "เกาะเปาะ" เพื่อให้ตรงกับความเป็นจริงซึ่งเป็นชื่อของพื้นที่หมู่ 1 และ 2
การแบ่งเขตการปกครอง > การปกครองส่วนภูมิภาค

ตำบลเกาะเปาะแบ่งพื้นที่การปกครองออกเป็น 3 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| หมู่ 1 |  | บ้านเกาะเปาะเหนือ |  | (Ban Ko Po Nuea) |  | หมู่ 1 (เดิม) โอนมาจากตำบลลิปะสะโง |
| หมู่ 2 |  | บ้านเกาะเปาะใต้ |  | (Ban Ko Po Tai) |  | หมู่ 2 (เดิม) โอนมาจากตำบลลิปะสะโง |
| หมู่ 3 |  | บ้านใหม่ |  | (Ban Mai) |  | หมู่ 3 (เดิม) โอนมาจากตำบลดอนรัก |
การแบ่งเขตการปกครอง > การปกครองส่วนท้องถิ่น

ท้องที่ตำบลเกาะเปาะ มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลเกาะเปาะ ครอบคลุมพื้นที่ตำบลเกาะเปาะทั้งหมด ซึ่งเป็นสภาตำบลเกาะเปาะ ที่จัดตั้งขึ้นในปี พ.ศ. 2517
ในปี พ.ศ. 2541 สภาตำบลเกาะเปาะมี 3 หมู่บ้าน พื้นที่ 2.88 ตารางกิโลเมตร ประชากร 4,119 คน และ 330 ครัวเรือน ปี พ.ศ. 2542 กระทรวงมหาดไทยจึงพิจารณาให้สภาตำบลเกาะเปาะอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลเกาะเปาะ
โดยในปัจจุบันองค์การบริหารส่วนตำบลเกาะเปาะมีการใช้ข้อบัญญัติ การจำหน่ายสินค้าในที่หรือทางสาธารณะ การจัดการมูลฝอย การจัดการสิ่งปฏิกูล และตลาด โดยบัญญัติระหว่างสภาองค์การบริหารส่วนตำบลเกาะเปาะกับนายอำเภอหนองจิกทั้ง 4 ฉบับในวันที่ 4 ธันวาคม พ.ศ. 2566 เพื่อดูแลความเรียบร้อยในเขตองค์การบริหารส่วนตำบล
ประชากร

พื้นที่ตำบลเกาะเปาะประกอบด้วยหมู่บ้านทั้งสิ้นจำนวน 3 หมู่บ้าน มีจำนวนประชากร 3,324 คน แบ่งเป็นชาย 1,636 คน หญิง 1,688 คน (เดือนธันวาคม 2566) เป็นตำบลที่มีจำนวนประชากรมากเป็นลำดับที่ 11 ในอำเภอหนองจิก
* ปี พ.ศ. 2563 สำนักบริหารการทะเบียนนำประชากรของหมู่ที่ 3 บ้านใหม่ ตำบลเกาะเปาะ ออกจากทะเบียนบ้านกลาง ส่งผลให้ข้อมูลจำนวนประชากรปีดังกล่าวลดลงเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| เกาะเปาะใต้ | 1,431 | 1,412 | 1,398 | 1,389 | 1,381 | 1,368 | 1,340 |
| ใหม่ | 974 | 1,001 | 1,011 | *951 | 1,697 | 1,681 | 1,675 |
| เกาะเปาะเหนือ | 919 | 894 | 891 | 881 | 856 | 836 | 819 |
| รวม | 3,324 | 3,307 | 3,300 | *3,221 | 3,934 | 3,885 | 3,834 |
จากข้อมูลใน พ.ศ. 2565 ประชากรนับถือศาสนาอิสลามร้อยละ 100
โว๊กว๊าก

| โว๊กว๊าก |
| --- | --- |

กำกับ: เด๋อ ดอกสะเดา
นักแสดงนำ: สายัณห์ ดอกสะเดา เด๋อ ดอกสะเดา สิทธิชัย เหลืองเสรี ภัณฑิลา ฟูกลิ่น
วันฉาย: 16 กันยายน พ.ศ. 2547
ภาษา: ไทย
ข้อมูลจากสยามโซน
โว๊กว๊าก (ชื่อหนังสะกดด้วย ไม้ตรี) มีชื่ออื่นว่า โอ๊กอ๊าก หรือ ยอดชายนายโอ๊กอ๊าก เป็นภาพยนตร์ไทย ออกฉายในโรงภาพยนตร์เมื่อวันที่ 16 กันยายน พ.ศ. 2547 โดยมี เด๋อ ดอกสะเดา เป็นผู้กำกับการแสดง
โว๊กว๊าก นำแสดงโดย สายัณห์ ดอกสะเดา รับบทเป็น โอ๊กอ๊าก ลูกชายของ เจ้าสัวรักสิน โดยนำนักแสดงหน้าเหมือนนักการเมืองจากรายการสภาโจ๊ก มาร่วมแสดงด้วย จึงเกิดเสียงวิจารณ์ว่า ภาพยนตร์เรื่องนี้ แสดงล้อเลียน พานทองแท้ ชินวัตร (โอ๊ค) บุตรชาย ทักษิณ ชินวัตร นายกรัฐมนตรีในขณะนั้น จนมีข่าวว่าทักษิณแสดงความไม่พอใจ และทำให้ผู้บังคับการตำรวจสันติบาล อ้างเป็นเหตุในการเข้าตรวจสอบภาพยนตร์เรื่องนี้ เด๋อจึงเซ็นเซอร์บางฉากออกไป เพื่อแก้ปัญหายุ่งยาก และเปลี่ยนชื่อภาพยนตร์ดังกล่าว
นักแสดง

สายัณห์ ดอกสะเดา
เด๋อ ดอกสะเดา
สิทธิชัย เหลืองเสรี
ภัณฑิลา ฟูกลิ่น
ดูเพิ่ม

สยามโซน
ข้อมูลภาพยนตร์เรื่อง โว๊กว๊าก[ลิงก์เสีย]
สุทัตตาภักดิ์ บริรักษ์ภูมินทร์

| พลตรีหญิง คุณหญิง สุทัตตาภักดิ์ บริรักษ์ภูมินทร์  ท> ช., ต.จ. |
| --- | --- |
สัญชาติ: ไทย

ยศที่ได้รับการแต่งตั้ง
รับใช้: ไทย
แผนก/สังกัด: กองทัพบกไทย
ประจำการ: 2557–2558, 2563–ปัจจุบัน
ชั้นยศ: พลตรี
 
พลตรีหญิง  คุณหญิงสุทัตตาภักดิ์ บริรักษ์ภูมินทร์ หรือเดิม สุทัตตาภักดิ์ ยุวราชบริรักษ์ ในพระบาทสมเด็จพระวชิรเกล้าเจ้าอยู่หัว โดยทรงพระราชทานยศทหาร ซึ่งรวมถึงชื่อสกุล สุทัตตาภักดิ์ บริรักษ์ภูมินทร์ โดยสังกัดกรมทหารรักษาวังมหาดเล็กราชวัลลภรักษาพระองค์กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์
ประวัติ

พลตรีหญิง สุทัตตาภักดิ์ บริรักษ์ภูมินทร์ เป็นอดีตข้าราชการทหารในสังกัดกองทัพเรือ[ต้องการอ้างอิง]  ต่อมาได้รับพระบรมราชโองการให้โอนเข้ามาเป็นข้าราชการในพระองค์ฝ่ายพลเรือน และโอนเข้ามาเป็นข้าราชการในพระองค์ฝ่ายทหาร สังกัดกรมทหารรักษาวังมหาดเล็กราชวัลลภรักษาพระองค์
ยศและตำแหน่ง

นาวาตรีหญิง[ต้องการอ้างอิง]
2 เมษายน 2557 เจ้าพนักงานในพระองค์ ตำแหน่งประเภททั่วไป ระดับอาวุโส งานมหาดเล็ก ฝ่ายพระราชวัง กองกิจการในพระองค์สมเด็จพระบรมโอรสาธิราชฯ สยามมกุฎราชกุมาร ดำรงตำแหน่ง ประจำสำนักพระราชวังพิเศษ ตำแหน่งประเภทบริหาร ระดับต้น ราชการบริหารส่วนกลาง
16 กันยายน 2557 กลับเข้ารับราชการเป็นข้าราชการพลเรือนในพระองค์และแต่งตั้งให้ดำรงตำแหน่ง ประจำสำนักพระราชวังพิเศษ ตำแหน่งประเภทบริหารระดับต้น ราชการบริหารส่วนกลาง สำนักพระราชวัง
1 กรกฎาคม 2558 โปรดเกล้าฯ พระราชทานพระบรมราชานุญาตให้ถอด นาวาตรีหญิง สุทัตตาภักดิ์ ยุวราชบริรักษ์ ออกจากยศทหาร เนื่องจากมีทัศนคติไม่ดีต่อสถาบัน ไม่มีวินัย ประพฤติตนไม่เหมาะสมกับ การเป็นข้าราชการ อันเป็นการกระทำผิดวินัยฐานกระทำการอันได้ชื่อว่าเป็นผู้ประพฤติชั่วอย่างร้ายแรง
พันตรีหญิง[ต้องการอ้างอิง]
20 มกราคม 2563 โปรดเกล้าฯ โอน พ.ต.หญิง สุทัตตาภักดิ์ บริรักษ์ภูมินทร์ ตำแหน่ง ประจำสำนักพระราชวังพิเศษ ระดับ 9 ดำรงตำแหน่ง นายทหารปฏิบัติการ กรมทหารรักษาวังมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ (อัตรา พ.อ.พิเศษ) และพระราชทานยศ พ.อ.หญิง แต่งกายทหารบก เหล่าทหารราบ
26 มกราคม 2564 โปรดเกล้าฯ พระราชทานยศทหารชั้นนายพล และแต่งตั้งข้าราชการในพระองค์ฝ่ายทหารให้ดำรงตำแหน่ง พันเอกหญิง สุทัตตาภักดิ์ บริรักษ์ภูมินทร์ ดำรงตำแหน่ง นายทหารปฏิบัติการประจำสำนักงานผู้บัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์ พลตรีหญิง
27 กรกฎาคม 2567 โปรดเกล้าฯ แต่งตั้งเป็นนายทหารราชองครักษ์พิเศษ
เครื่องราชอิสริยาภรณ์

พ.ศ. 2557 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2564 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
รายชื่อวันสำคัญในเดือนตุลาคม

รายชื่อวันสำคัญเดือนตุลาคม มีดังนี้
| วันที่ | วันสำคัญ | ความสำคัญ |
| --- | --- | --- |
| 1 ตุลาคม | วันผู้สูงอายุสากล   (International Day of Older Persons) |  |
| วันจันทร์แรกของเดือน | วันที่อยู่อาศัยโลก   (World Habitat Day) |  |
| 9 ตุลาคม | วันไปรษณีย์โลก   (World Post Day) |  |
| ขึ้น 15 ค่ำเดือน 11 | วันออกพรรษา |  |
| แรม 1 ค่ำเดือน 11 | วันตักบาตรเทโว |  |
| 10 ตุลาคม | วันสุขภาพจิตโลก   (World Mental Health Day) |  |
| 13 ตุลาคม | วันตำรวจ | เนื่องจากวันที่ 13 ตุลาคม พ.ศ. 2458 เป็นวันประกาศรวม "กรมพลตระเวน" กับ "กรมตำรวจภูธร" เป็นกรมเดียวกัน เรียกว่า "กรมตำรวจ" (ในภายหลังได้เปลี่ยนเป็น "สำนักงานตำรวจแห่งชาติ") |
| 13 ตุลาคม | วันนวมินทรมหาราช | เนื่องจากพระบาทสมเด็จพระปรมินทรมหาภูมิพลอดุลยเดช เสด็จสวรรคตเมื่อวันที่ 13 ตุลาคม พ.ศ. 2559 |
| 14 ตุลาคม | วันลดภัยพิบัติทางธรรมชาติระหว่างประเทศ   (International Day For Natural Disaster Reduction) |  |
| 15 ตุลาคม | วันไม้เท้าขาว   (The White Cane Day) | เฉลิมฉลองความสำเร็จของผู้ที่ตาบอดหรือผู้พิการทางสายตา โดยไม้เท้าขาวถือเป็นสัญลักษณ์สากลของคนตาบอดทั่วโลก และเป็นเครื่องมือที่นำไปสู่อิสรภาพ |
| 16 ตุลาคม | วันอาหารโลก   (World Food Day) | เนื่องในวันก่อตั้งองค์การอาหารและการเกษตรแห่งสหประชาชาติ ในปี ค.ศ. 1945 |
| 17 ตุลาคม | วันเพื่อการขจัดความยากจนระหว่างประเทศ   (International Day For Eradication of Poverty) |  |
| 21 ตุลาคม | วันสังคมสงเคราะห์แห่งชาติ, วันพยาบาลแห่งชาติ,วันทันตสาธารณสุขแห่งชาติ, วันรักต้นไม้ประจำปีของชาติ |  |
| 23 ตุลาคม | วันปิยมหาราช |  |
| 24 ตุลาคม | วันสหประชาชาติ   (United Nations Day) |  |
| 31 ตุลาคม | วันฮาโลวีน วันออมแห่งชาติ |  |
ซาไกยูไนเต็ด

| ซาไกยูไนเต็ด |
| --- | --- |
กำกับ: สมจริง ศรีสุภาพ
บทภาพยนตร์: สมภพ เวชชพิพัฒน์
อำนวยการสร้าง: ราเชนทร์ ลิ้มตระกูล จันทิมา เลียวศิริกุล
นักแสดงนำ: พงษ์พัฒน์ วชิรบรรจง สำฤทธิ์ ไมเคิลเซน คมสันต์ ศรีธารโต กานต์ จันทร์น้อย เรวัต รุ่งเรือง เสรี เสตะปุตตะ รุสมีห์ ลอเด็ง เพียงศักดิ์ แก้วงาม เกียรติศักดิ์ เกบุตร นิพนธ์ เตยศรี อัสมาแอล เจะแห อรรถพล ทองคง อังกูร เสมอใจมิตร
วันฉาย: 2 ธันวาคม พ.ศ. 2547
ความยาว: 105 นาที
ภาษา: ไทย
ข้อมูลจาก IMDb
ข้อมูลจากสยามโซน
ซาไกยูไนเต็ด เป็นภาพยนตร์ไทย จัดฉายครั้งแรก ณ วันที่ 2 ธันวาคม พ.ศ. 2547 กำกับโดย สมจริง ศรีสุภาพ และเขียนบทโดย สมภพ เวชชพิพัฒน์
เนื้อเรื่องย่อ

เปาตุ๊ (นำแสดงโดย พงษ์พัฒน์ วชิรบรรจง) อดีตกรรมการบอลที่กำลังหนีลูกน้องของหัวหน้ากรรมการฟุตบอล แล้วเขาก็กระโดดลงที่ลำธาร และได้ไปสนามกีฬาโดยเห็นเงาะร่วมแข่งขันด้วย เขาสังสัยว่าเขาเค้าคือใครและเขาจึงตามพวกเขาไป โดยเข้าไปในป่า ก่อนที่จะพบเห็นหมู่บ้านเงาะป่ากับหัวหน้าเผ่า ซึ่งกำลังพูดเรื่องในหมู่บ้านกำลังมีโรคระบาด โดยที่ชาวซาไกยังคงมีอาหารป่วยไม่รู้จะรักษาอย่างไรจึงจะหาย ทำให้เขาตัดสินใจให้ซาไกทั้งกลุ่มออกเดินทางที่กรุงเทพมหานคร แต่ซาไกที่ไม่ได้ออกเดินทางนอกป่าที่ไกลมาก ซาไกทั้งกลุ่มจึงตัดสินใจที่จะช่วยเหลือพวกเผ่าเราให้หายป่วยโดยได้รับถ้วยพระราชทานในการแข่งขันฟุตบอลโลกครังนี้ และพวกเขาไปกรุงเทพโดยรถเมล์ เปาตุ๊คอยฝึกซาไกไว้ให้มาแข่งขันทีมซาไกยูไนเต็ดที่เปาตุ๊เคยตั้งชื่อทีมไว้แล้วในจังหวัดยะลา โดยการแข่งขันจะมี มะม่วงเป็นกัปตันทีมของซาไกยูไนเต็ด การแข่งขันของซาไกยูไนเต็ดไม่สำเร็จพอที่จะแข่งขันฟุตบอลตอนนี้ ในตอนกลางคืนกลุ่มซาไกได้เดินทางไปที่ถนนข้าวสารและได้เข้าไปในคลับ ซาไกเกิดอาการแปลกใจที่เห็นโลกภายนอก ในการแข่งขันทีมซาไกยูไนเต็ดแข่งกับสิงห์น้ำเงินแข่งเท่าไหร่ก็ไม่เสร็จต่อๆกัน
และต่อมาทีมซาไกยูไนเต็ดเอาชนะสิงห์น้ำเงินสำเร็จ และสามารถรับถ้วยพระราชทานได้ มะม่วงได้ชนะเลิศในการแข่งขัน และเขาได้รับถ้วยพระราชทาน แก่เปาตุ๊ และมะม่วงได้กอดกับเปาตุ๊ดีใจที่ชนะและเปาตุ๊ก็จากไป ก็กลับไปบ้าน ที่สถานีรถไฟหัวลำโพง เปาตุ๊ได้เห็นภาพซาไกยูไนเต็ดที่ได้ชัยชนะมาสู่เรา พอเปาตุ๊เห็นคนไม่ดีเห็นแล้วก็เลยหนีไป คนไม่ดีเห็นว่าเขาขึ้นรถไฟไปเลยขึ้น เปาตุ๊ก็รอดชีวิตมาได้ ที่หมู่บ้านซาไกคนในหมู่บ้านซาไกดีใจมากที่ได้กลับมาบ้านเกิด และได้วางถ้วยพระราชทานรอพระอาทิตย์ส่องแสงสว่าง สักพักพระอาทิตย์ก็แสงสว่างไปถึงถ้วย มะม่วงและคนในหมู่บ้าน รวมถึงหัวหน้าเผ่าได้ไหว้พระเจ้าอยู่หัว ผู้เป็นพระบารมีทีมีต่อพสกนิกรไทย และหัวหน้ามะม่วง กับคนทั้งหมู่บ้านได้พบหมอเพื่อจะมารักษาคนที่ติดไข้ทรพิษ โดยสามารถรักษาให้หายได้เป็นปกติ
และในหมู่บ้านของกะเหรี่ยง มีพวกชาวกะเหรี่ยงเล่นตะกร้อกันอย่างสนุกสนาน โดยมีชายผู้หนึ่งที่หันหลังให้อยู่ เขาผู้นั้นคือ เปาตุ๊
นักแสดง

พงษ์พัฒน์ วชิรบรรจง แสดงเป็น เปาตุ๊
สำฤทธิ์ ไมเคิลเซน แสดงเป็น มะม่วง
คมสันต์ ศรีธารโต แสดงเป็น กระซู่
กานต์ จันทร์น้อย แสดงเป็น ไม้ไผ่
เรวัต รุ่งเรือง แสดงเป็น สายัณห์
เสรี เสตะปุตตะ แสดงเป็น พวงพุ่ม
รุสมีห์ ลอเด็ง แสดงเป็น พลิ้ว
เพียงศักดิ์ แก้วงาม แสดงเป็น มะขวิด
เกียรติศักดิ์ เกบุตร แสดงเป็น สมบัติ
นิพนธ์ เตยศรี แสดงเป็น ฟ้าร้อง
อัสมาแอล เจะแห แสดงเป็น สรพงษ์
อรรถพล ทองคง แสดงเป็น ลูกยาง
อังกูร เสมอใจมิตร แสดงเป็น หรั่ง
ศาสนาฮินดูในประเทศเวียดนาม

| --- | --- |

หญิงชาวจามร่ายรำที่ปราสาทโปนาการ์
ศาสนิกชนรวม
64,547 คน (พ.ศ. 2562)
ภูมิภาคที่มีศาสนิกชนจำนวนมาก
นิญถ่วน, บิ่ญถ่วน, นครโฮจิมินห์
ศาสนา
ฮินดู
ภาษา
ภาษาศักดิ์สิทธิ์ สันสกฤต  ภาษาส่วนใหญ่ เวียดนาม, จาม, ทมิฬ, เขมร
ศาสนาฮินดูในประเทศเวียดนาม เป็นศาสนาที่ชาติพันธุ์จามในประเทศเวียดนามให้การนับถือ เรียกว่าจามบาลามอน ถือเป็นชาติพันธุ์ที่ไม่ใช่อินเดียหนึ่งในสองกลุ่มที่ยังนับถือศาสนาฮินดู ทั้งนี้ศาสนาฮินดูไม่ได้เป็นหนึ่งในสิบห้าศาสนาที่ทางการเวียดนามยอมรับ
ประชากรศาสตร์

การสำรวจสำมะโนครัวประชากร พ.ศ. 2552 มีเพียงชาวจามบาลามอนที่อยู่ในการจัดอันดับ มีอยู่ 56,427 คน ในจำนวนนี้อาศัยอยู่ในจังหวัดนิญถ่วน 40,695 คน และอาศัยอยู่ในจังหวัดบิ่ญถ่วน 15,094 คน อย่างไรก็ตามสถานเอกอัครราชทูตสหราชอาณาจักรประมาณการว่ามีชาวฮินดู 1,500 คนในเวียดนาม คาดว่าน่าจะเป็นชาวทมิฬฮินดู
การแบ่งกลุ่ม > ชาวจาม

ชาวจามในประเทศเวียดนาม (หรือที่เรียกว่าชาวจามตะวันออก) ส่วนใหญ่นับถือศาสนาฮินดู ผิดกับชาวจามในประเทศกัมพูชา (หรือเรียกว่าชาวจามตะวันตก) ส่วนใหญ่นับถือศาสนาอิสลาม ชาวจามที่นับถือศาสนาฮินดูจะถูกเรียกว่าจามบาลามอน นับถือศาสนาพราหมณ์ลัทธิไศวะ จามบาลามอนส่วนใหญ่อยู่ในวรรณะนาควังศีกษัตริยะ มีวรรณะพราหมณ์เป็นส่วนน้อย จังหวัดนิญถ่วนเป็นแหล่งที่มีชาวจามตั้งถิ่นฐานมากที่สุด โดยหมู่บ้านทั้ง 22 หมู่บ้าน มี 15 หมู่บ้านนับถือศาสนาฮินดู มีชาวจามบาลามอนราว 32,000 คน ปัจจุบันมีเทวสถานของชาวจามฮินดูที่ยังเปิดให้ปฏิบัติศาสนกิจอยู่สี่แห่งในนิญถ่วน ได้แก่ โปอีนูนูการ์ (Po Inu Nugar), โปโรเม (Po Rome), โปกลองกีไร (Po Klaung Girai) และโปดัม (Po Dam)
ชามจามฮินดูมีความเชื่อว่าเมื่อตาย โคนนทิจะพาดวงวิญญาณไปยังดินแดนศักดิ์สิทธิ์ มีเทศกาลกาเต (Kate) เป็นเทศกาลทางศาสนาที่สำคัญ มีการเฉลิมฉลองสามวัน ช่วงต้นเดือนตุลาคม
การสำรวจสำมะโนครัวประชากร พ.ศ. 2552 พบว่ามีชาวจามฮินดูในเวียดนาม 56,427 คน ในจำนวนนี้อาศัยอยู่ในจังหวัดนิญถ่วน 40,695 คน และอาศัยอยู่ในจังหวัดบิ่ญถ่วน 15,094 คน คิดเป็นประชากรร้อยละ 22 ของจังหวัดนิญถ่วน และร้อยละ 4.8 ของจังหวัดบิ่ญถ่วน สำนักงานประชาธิปไตย, สิทธิมนุษยชน และแรงงานแห่งสหรัฐ (Bureau of Democracy, Human Rights, and Labor) ได้ประมาณการจำนวนชาวจามฮินดูในเวียดนามไว้ราว 70,000 คน
การแบ่งกลุ่ม > ชาวอินเดีย

มีชาวฮินดูเชื้อสายทมิฬอาศัยอยู่ในนครโฮจิมินห์ราว 4,000 คน มีวัดศรีมาริอัมมันโกยิลเป็นศูนย์กลาง ทั้งยังเป็นที่เคารพสักการะของชาวญวนและชาวจีนเพราะเชื่อว่าพระแม่มริอัมมันมีความศักดิ์สิทธิ์ ทั้งนี้มีวัดฮินดูอินเดียในโฮจิมินห์สามแห่ง ได้แก่ วัดศรีเท็นตยุปาณี วัดสุพรหมัณยันสวามี และวัดศรีมาริอัมมัน
ระเบียงภาพ

วัดศรีมาริอัมมัน นครโฮจิมินห์ เป็นศาสนสถานของชาวอินเดียในเวียดนาม
วัดสุพรหมันยัม นครโฮจิมินห์ เป็นศาสนาสถานของชาวอินเดียในเวียดนาม
ผู้แสวงบุญชาวจามในปราสาทโปซะฮ์อีนู
เทวสถานโปนาการ์ของชาวจามในเมืองญาจาง
ศาสนิกชนกำลังบูชาเทพเจ้าภายในปราสาทโปนาการ์
วันทหารผ่านศึก (ประเทศไทย)

| วันทหารผ่านศึก |
| --- | --- |
กองทัพไทยในสงครามเวียดนาม
จัดขึ้นโดย: รัฐบาลไทย กองทัพไทย องค์การสงเคราะห์ทหารผ่านศึก
ประเภท: วันที่ระลึก
ความสำคัญ: รำลึกและแสดงความคารวะต่อทหารผ่านศึกผู้ปฏิบัติหน้าที่เพื่อชาติ
การเฉลิมฉลอง: การติดดอกป๊อปปี้
การถือปฏิบัติ: พิธีวางพวงมาลาและการสวนสนาม
วันที่: 3 กุมภาพันธ์
ความถี่: ทุกปี
ส่วนเกี่ยวข้อง: วันกองทัพไทย วันสันติภาพไทย
วันทหารผ่านศึก ตรงกับวันที่ 3 กุมภาพันธ์ ของทุกปี เนื่องจากเป็นวันที่รัฐบาลได้จัดตั้ง "องค์การสงเคราะห์ทหารผ่านศึก" ขึ้นเพื่อให้เป็นหน่วยงานถาวร ทำหน้าที่ให้การสงเคราะห์แก่ "ทหารผ่านศึก" และครอบครัวทหารผ่านศึกโดยตรง โดยมีการร่างพระราชบัญญัติองค์การสงเคราะห์ทหารผ่านศึก และประกาศใช้ในราชกิจจานุเบกษา จึงถือว่าวันนี้เป็นวันทหารผ่านศึกตลอดมา
วันนี้ของทุกปี องค์การสงเคราะห์ทหารผ่านศึก และครอบครัวทหารผ่านศึก ทหารนอกประจำการ และผู้ที่กำลังปฏิบัติหน้าที่ในการรักษาความมั่นคงของชาติ จะร่วมกันจัดพิธีวางพวงมาลาที่อนุสาวรีย์ชัยสมรภูมิ เพื่อเป็นการแสดงความคารวะต่อดวงวิญญาณของเหล่านักรบผู้กล้า และยังมีพิธีสวนสนามเชิดชูเกียรติที่ลานอเนกประสงค์ กรมทหารราบที่ 11 มหาดเล็กราชวัลลภรักษาพระองค์ อีกด้วย
สตรีเหล็ก 2

| สตรีเหล็ก 2 |
| --- | --- |
กำกับ: ยงยุทธ ทองกองทุน
เขียนบท: ฤทัยวรรณ วงศ์สิรสวัสดิ์  จิระ มะลิกุล  ยงยุทธ ทองกองทุน
นักแสดงนำ: เจษฎาภรณ์ ผลดี สหภาพ วีระฆามินทร์,  กกกร เบญจาธิกูล โจโจ้ ไมอ็อคชิ ชัยชาญ นิ่มพูลสวัสดิ์  พรหมสิทธิ์ สิทธิจำเริญคุณ สุทธิพงศ์ สิทธิจำเริญคุณ อนุชา ฉัตรแก้ว สิริธนา หงษ์โสภณ อภิชาติ วงษ์กาวี หทัยรัตน์ เจริญชัยชนะ ปีเตอร์ ไมอ็อคชิ สุพจน์ พงษ์พรรณเจริญ วิเชียร ฤกษ์ไพศาล
กำกับภาพ: สยมภู มุกดีพร้อม
ผู้จัดจำหน่าย: ไท เอ็นเตอร์เทนเมนต์ โมโน ฟิล์ม
วันฉาย: 7 มีนาคม, พ.ศ. 2546
ประเทศ: ประเทศไทย
ภาษา: ไทย
ก่อนหน้านี้: สตรีเหล็ก
ข้อมูลจากสยามโซน
สตรีเหล็ก 2 เป็นภาพยนตร์ไทย ภาคต่อของ สตรีเหล็ก กำกับโดยยงยุทธ ทองกองทุน ภาพยนตร์ทำรายได้ 71.10 ล้านบาท
นักแสดง

ชัยชาญ นิ่มพูลสวัสดิ์  .......  จุง
สิริธนา หงส์โสภณ  .......  ครูบี๋
เจษฎาภรณ์ ผลดี  .......  ชัย
อนุชา ฉัตรแก้ว  .......  จูน
หทัยรัตน์ เจริญชัยชนะ  .......  แอน
สุทธิพงศ์ สิทธิจำเริญคุณ  .......  เมย์
กกกร เบญจาธิกูล  .......  เปีย
ปีเตอร์ ไมอ็อคชิ  .......  หน่อง
สุพจน์ พงษ์พรรณเจริญ  .......  ทุเรียน/ด๋อย
อภิชาติ วงษ์กาวี  .......  วิทย์
โจโจ้ ไมอ็อคชิ  .......  โหน่ง
วิเชียร ฤกษ์ไพศาล   .......  อากู๋
พรหมสิทธิ์ สิทธิจำเริญคุณ  .......  เอพริล
สหภาพ วีระฆามินทร์   .......  มล
แหล่งข้อมูลอื่น

สตรีเหล็ก 2 ที่อินเทอร์เน็ตมูวีเดตาเบส
ข้อมูลภาพยนตร์เรื่อง สตรีเหล็ก ภาค 2
ข้อมูลภาพยนตร์เรื่อง สตรีเหล็ก 2 ในเว็บหนังดี
สตรีเหล็ก 2 (2003) ที่สยามโซน
| ด ค กผลงานโดย จิระ มะลิกุล |
| --- | --- |
กำกับภาพยนตร์:  15 ค่ำ เดือน 11 (2545)  มหา'ลัยเหมืองแร่ (2548)  รัก 7 ปี ดี 7 หน (ตอน 42.195) (2555) 
บทภาพยนตร์:  สตรีเหล็ก (2543)  15 ค่ำ เดือน 11 (2545)  มหา'ลัยเหมืองแร่ (2548) 
กำกับภาพ:  สตรีเหล็ก (2543)  สตรีเหล็ก 2 (2546)  ห้าแพร่ง (2552) 
อำนวยการสร้าง:  แฟนฉัน (2546)  สตรีเหล็ก 2 (2547)  แจ๋ว (2547)  มหา'ลัยเหมืองแร่ (2548)  วัยอลวน 4 (2548)  เพื่อนสนิท (2548)  เด็กหอ (2549)  Seasons Change (2549)  แก๊งชะนีกับอีแอบ (2549)  หมากเตะรีเทิร์นส (2549)  เก๋า..เก๋า (2549)  365 วัน ตามติดชีวิตเด็กเอ็นท์ (2550)  สี่แพร่ง (2551)  รถไฟฟ้า มาหานะเธอ (2552)
วันสันติภาพไทย

วันสันติภาพไทย คือ วันที่ 16 สิงหาคม ของทุกปี ซึ่งเป็นวันที่ระลึกถึงการสิ้นสุดสงครามโลกครั้งที่ 2 ซึ่งในวันที่ 16 สิงหาคม พ.ศ. 2488 ประเทศไทยโดยนายปรีดี พนมยงค์ หัวหน้าขบวนการเสรีไทย ในฐานะผู้สำเร็จราชการแทนพระองค์ในรัชกาลที่ 8 ได้ออกประกาศสันติภาพในพระปรมาภิไธยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ให้การประกาศสงครามต่อสหรัฐอเมริกาและบริเตนใหญ่เมื่อวันที่ 25 มกราคม พ.ศ. 2485 เป็นโมฆะ เนื่องจากเป็นการกระทำอันขัดต่อเจตจำนงของประชาชนและขัดต่อรัฐธรรมนูญ ซึ่งประชาชนชาวไทยทั้งในและนอกประเทศได้ร่วมกันแสดงเจตจำนงไม่ยอมรับคำประกาศดังกล่าวด้วยการจัดตั้งขบวนการเสรีไทยช่วยเหลือฝ่ายสัมพันธมิตรในการต่อสู้กับกองทัพญี่ปุ่นที่ยึดครองประเทศไทยอยู่ในระหว่างสงคราม (ตั้งแต่วันที่ 8 ธันวาคม พ.ศ. 2484) โดยที่ประเทศไทยประกาศว่าจะร่วมมือเต็มที่ทุกทางกับสหประชาชาติในการสถาปนาเสถียรภาพในโลกนี้  ประกาศสันติภาพนี้มีนายทวี บุณยเกตุ รัฐมนตรี เป็นผู้ลงนามรับสนองพระบรมราชโองการ
เพื่อเป็นการรำลึกถึงเหตุการณ์ดังกล่าว มหาวิทยาลัยธรรมศาสตร์ จึงตั้งชื่อถนนภายในศูนย์ท่าพระจันทร์ ที่เชื่อมระหว่างประตูถนนพระอาทิตย์กับประตูท่าพระจันทร์และผ่านหน้าตึกโดมว่า ถนน 16 สิงหาคม
ตรุษญี่ปุ่น

| ตรุษญี่ปุ่น |
| --- | --- |
คาโดมัตสึ
ชื่อทางการ: โชงัตสึ
จัดขึ้นโดย: ชาวญี่ปุ่นทั่วโลก
ประเภท: วัฒนธรรม
ความสำคัญ: วันแรกของปีตามปฏิทินสุริยคติญี่ปุ่น
วันที่: 1 มกราคม
ความถี่: ทุกปี
ครั้งแรก: ค.ศ. 1873
ส่วนเกี่ยวข้อง: วันขึ้นปีใหม่, ตรุษจีน, ตรุษเกาหลี, ตรุษมองโกล, ตรุษทิเบต, ตรุษญวน
ตรุษญี่ปุ่น หรือ โชงัตสึ (ญี่ปุ่น: 正月; โรมาจิ: shōgatsu) เป็นหนึ่งในเทศกาลประจำปีที่สำคัญที่สุดของญี่ปุ่น ด้วยประเพณีอันเป็นเอกลักษณ์ และมีการเฉลิมฉลองมาหลายศตวรรษแล้ว เนื่องจากความสำคัญของวันหยุดและการเตรียมการที่ต้องมี วันก่อนหน้าตรุษญี่ปุ่นจึงค่อนข้างยุ่ง โดยเฉพาะอย่างยิ่ง วันก่อนวันตรุษ ซึ่งรู้จักกันว่า โอมิโซกะ
ตรุษญี่ปุ่นมีการเฉลิมฉลองตั้งแต่ ค.ศ. 1873 ตามปฏิทินเกรโกเรียน ตรงกับวันที่ 1 มกราคมของทุกปี
ประวัติ

ก่อนสมัยเมจิ วันที่ของวันตรุษญี่ปุ่นนั้นอิงปฏิทินจันทรคติจีน เช่นเดียวกับตรุษจีน เกาหลีและญวนร่วมสมัย อย่างไรก็ดี ใน ค.ศ. 1873 ห้าปีหลังการปฏิรูปเมจิ ญี่ปุ่นได้รับเอาปฏิทินเกรโกเรียนมาใช้ และวันที่ 1 มกราคมได้กลายมาเป็นวันตรุษทั้งอย่างเป็นทางการและทางวัฒนธรรม
วันชัยในมหาสงครามปลดปล่อยปิตุภูมิ

| วันแห่งการฉลองชัยชนะสงครามปลดปล่อยปิตุภูมิ> ชื่อเกาหลี |
| --- | --- |
โชซ็อนกึล: 조국해방전쟁 승리 기념일
ฮันจา: 祖國解放戰爭 勝利 紀念日
อาร์อาร์: Joguk haebang jeonjaeng seungri gineomil 
เอ็มอาร์: Choguk haebang chŏnjaeng sŭngni kinyŏmil 
 

จัดขึ้นโดย: เกาหลีเหนือ
ความสำคัญ: ข้อตกลงหยุดยิงสงครามเกาหลี
การถือปฏิบัติ: กิจกรรมที่ อนุสาวรีย์เฉลิมชัยชนะสงครามปลดปล่อยปิตุภูมิ
วันที่: 27 กรกฎาคม
ความถี่: ทุกปี
วันแห่งการฉลองชัยชนะสงครามปลดปล่อยปิตุภูมิ เป็นวันหยุดประจําชาติของเกาหลีเหนือ คือวันที่ 27 กรกฎาคม ซึ่งเป็นวันความตกลงการสงบศึกเกาหลี เป็นการนําไปสู้การหยุดยิงสงครามเกาหลี โดยที่กิจกรรมจะถูกจัดที่ อนุสาวรีย์แห่งชัยชนะสงครามปลดปล่อยปิตุภูมิ
คณะมนุษยศาสตร์และสังคมศาสตร์ มหาวิทยาลัยทักษิณ

| --- | --- |

ที่ตั้ง: ตำบลเขารูปช้าง อำเภอเมือง จังหวัดสงขลา
เว็บไซต์: www.huso.tsu.ac.th
คณะมนุษยศาสตร์และสังคมศาสตร์ มหาวิทยาลัยทักษิณ วิทยาเขตสงขลา ตั้งอยู่ที่ 140 หมู่ที่ 4 ถนนกาญจนวนิช ตำบลเขารูปช้าง อำเภอเมือง จังหวัดสงขลา
ประวัติ

ในช่วงปี พ.ศ. 2512 – 2516 ที่มหาวิทยาลัยทักษิณยังมีฐานะเป็นวิทยาเขตหนึ่งของวิทยาลัยวิชาการศึกษา มีชื่อเรียกว่า “วิทยาลัยวิชาการศึกษา สงขลา” คณะมนุษยศาสตร์และสังคมศาสตร์ในขณะนั้น มีชื่อเรียกว่า “คณะมนุษยธรรมศึกษาและสังคมศาสตร์”มีหลักสูตรที่เปิดสอนคือ กศ.บ.ภาษาอังกฤษ กศ.บ.ภาษาไทย (ร่วมกับคณะศึกษาศาสตร์) และในปี พ.ศ. 2516 ได้เปิดสอนหลักสูตร กศ.บ. สังคมศึกษา (ร่วมกับคณะศึกษาศาสตร์) เพิ่มขึ้นอีก 1 หลักสูตร
วันที่ 29 มิถุนายน พ.ศ. 2517 วิทยาลัยวิชาการศึกษา ซึ่งสังกัดกรมการฝึกหัดครู กระทรวงศึกษาธิการ ได้ยกฐานะเป็นมหาวิทยาลัยศรีนครินทรวิโรฒ สังกัดทบวงมหาวิทยาลัย และคณะวิชามนุษยธรรมศึกษาและสังคมศาสตร์ ถูกแบ่งส่วนราชการออกเป็น 2 คณะ คือคณะมนุษยศาสตร์ กับคณะสังคมศาสตร์ คณะมนุษยศาสตร์เปิดสอนหลักสูตร ศศ.บ. ภาษาไทย ในปี พ.ศ. 2517 ภาษาอังกฤษ ในปี พ.ศ. 2521 และคณะสังคมศาสตร์ เปิดสอนหลักสูตร ศศ.บ. ประวัติศาสตร์ ในปี พ.ศ. 2519 กศ.บ. ภูมิศาสตร์ ในปี พ.ศ. 2528
หลังจากนั้น มหาวิทยาลัยศรีนครินทรวิโรฒ สงขลา ได้มีการเปลี่ยนชื่อไปเป็น มหาวิทยาลัยศรีนครินทวิโรฒ ภาคใต้ เพราะมีภารกิจเพิ่มขึ้นทั้งจำนวนหลักสูตรและสถานที่
วันที่ 1 พฤศจิกายน 2539 มหาวิทยาลัยศรีนครินทรวิโรฒ ภาคใต้ ได้รับการยกฐานะเป็นมหาวิทยาลัยทักษิณ คณะมนุษยศาสตร์และคณะสังคมศาสตร์จึงถูกรวมภารกิจเข้าด้วยกันอีกครั้งหนึ่ง มีชื่อเรียกว่า “คณะมนุษยศาสตร์และสังคมศาสตร์”